Sag C-431/12

Agenţia Naţională de Administrare Fiscală

mod

SC Rafinăria Steaua Română SA

(anmodning om præjudiciel afgørelse indgivet af Înalta Curte de Casaţie şi Justiţie)

»Skatter og afgifter — merværdiafgift — godtgørelse af for meget betalt moms i form af modregning — ophævelse af en modregningsafgørelse — pligt til at betale morarente til den afgiftspligtige«

Sammendrag – Domstolens dom (Tiende Afdeling) af 24. oktober 2013

Harmonisering af afgiftslovgivningerne – det fælles merværdiafgiftssystem – fradrag for indgående afgift – tilbagebetaling af det overskydende beløb – national lovgivning, der udelukkede godtgørelse, og som efterfølgende er blevet annulleret ved en retsafgørelse – morarenter skyldes ikke for den periode, hvor den pågældende lovgivning var gyldig – ikke tilladt

(Rådets direktiv 2006/112, art. 183)

Artikel 183 i direktiv 2006/112 om det fælles merværdiafgiftssystem skal fortolkes således, at bestemmelsen er til hinder for, at en afgiftspligtig person, der har anmodet om tilbagebetaling af overskydende merværdiafgift betalt som indgående afgift af den af ham skyldige merværdiafgift, ikke fra en skattemyndighed i en medlemsstat kan opnå morarenter som følge af den forsinkede godtgørelse fra denne myndighed for en periode, for hvilke der var administrative akter gældende, der udelukkede godtgørelse, og som efterfølgende er blevet annulleret ved en retsafgørelse.

Selv om gennemførelsen af den i artikel 183 i direktiv 2006/112 foreskrevne ret til tilbagebetaling af overskydende merværdiafgift i princippet henhører under medlemsstaternes processuelle autonomi, er denne autonomi ikke desto mindre underlagt principperne om ækvivalens og effektivitet.

Ved tilbagebetaling til den afgiftspligtige person af overskydende merværdiafgift, som sker efter en rimelig frist, kræver princippet om momssystemets afgiftsneutralitet, at det økonomiske tab, som følger heraf til skade for den afgiftspligtige på grund af den manglende rådighed over de omhandlede beløb, skal kompenseres gennem betaling af morarenter.

Fra den afgiftspligtiges synspunkt er årsagen til, at tilbagebetalingen af den overskydende merværdiafgift er sket for sent, i øvrigt uden betydning. Der er ikke nogen relevant forskel i denne sammenhæng mellem forsinket tilbagebetaling som følge af en administrativ behandling af anmodningen, som har overskredet fristerne, og en forsinket godtgørelse som følge af administrative akter, som ulovligt udelukker godtgørelse, og som efterfølgende er blevet annulleret ved en retsafgørelse.

(jf. præmis 20, 23, 25 og 26 samt domskonkl.)

Sag C-431/12

Agenţia Naţională de Administrare Fiscală

mod

SC Rafinăria Steaua Română SA

(anmodning om præjudiciel afgørelse indgivet af Înalta Curte de Casaţie şi Justiţie)

»Skatter og afgifter — merværdiafgift — godtgørelse af for meget betalt moms i form af modregning — ophævelse af en modregningsafgørelse — pligt til at betale morarente til den afgiftspligtige«

Sammendrag – Domstolens dom (Tiende Afdeling) af 24. oktober 2013

Harmonisering af afgiftslovgivningerne — det fælles merværdiafgiftssystem — fradrag for indgående afgift — tilbagebetaling af det overskydende beløb — national lovgivning, der udelukkede godtgørelse, og som efterfølgende er blevet annulleret ved en retsafgørelse — morarenter skyldes ikke for den periode, hvor den pågældende lovgivning var gyldig — ikke tilladt

(Rådets direktiv 2006/112, art. 183)

Artikel 183 i direktiv 2006/112 om det fælles merværdiafgiftssystem skal fortolkes således, at bestemmelsen er til hinder for, at en afgiftspligtig person, der har anmodet om tilbagebetaling af overskydende merværdiafgift betalt som indgående afgift af den af ham skyldige merværdiafgift, ikke fra en skattemyndighed i en medlemsstat kan opnå morarenter som følge af den forsinkede godtgørelse fra denne myndighed for en periode, for hvilke der var administrative akter gældende, der udelukkede godtgørelse, og som efterfølgende er blevet annulleret ved en retsafgørelse.

Selv om gennemførelsen af den i artikel 183 i direktiv 2006/112 foreskrevne ret til tilbagebetaling af overskydende merværdiafgift i princippet henhører under medlemsstaternes processuelle autonomi, er denne autonomi ikke desto mindre underlagt principperne om ækvivalens og effektivitet.

Ved tilbagebetaling til den afgiftspligtige person af overskydende merværdiafgift, som sker efter en rimelig frist, kræver princippet om momssystemets afgiftsneutralitet, at det økonomiske tab, som følger heraf til skade for den afgiftspligtige på grund af den manglende rådighed over de omhandlede beløb, skal kompenseres gennem betaling af morarenter.

Fra den afgiftspligtiges synspunkt er årsagen til, at tilbagebetalingen af den overskydende merværdiafgift er sket for sent, i øvrigt uden betydning. Der er ikke nogen relevant forskel i denne sammenhæng mellem forsinket tilbagebetaling som følge af en administrativ behandling af anmodningen, som har overskredet fristerne, og en forsinket godtgørelse som følge af administrative akter, som ulovligt udelukker godtgørelse, og som efterfølgende er blevet annulleret ved en retsafgørelse.

(jf. præmis 20, 23, 25 og 26 samt domskonkl.)